ກອງທະຫານ ປະເທດຊາດ ແລະໄນເຈີ ຊ່ວຍໄນ​ຈີ​ເຣຍ ປາບພວກໂບ​ໂກ ຮາຣຳ 
ໍ​ທະຫານ​ຈາກ​ປະເທດຊາດ ​ແລະ ​ໄນ​ເຈີ ​ໄດ້​ເປີດ​ສາກ​ບຸກ​ໂຈມ​ຕີ ​ໃນ​ຕອນ​ເຊົ້າ ວັນ​ອາທິດ​ວານ​ນີ້ ​ ໃນ​ລັດ Borno ຂອງ​ໄນ​ຈີ​ເຣຍ ບ່ອນ​ທີ່​ພວກ​ໂບ​ໂກ ຮາຣຳ ​ໄດ້​ຍຶດ​ເອົານັ້ນ.
ເຈົ້າໜ້າທີ່ທະຫານອາວຸໂສຄົນໜຶ່ງຂອງໄນຈີເຣຍ ກ່າວໃນວັນຈັນ ມື້ນີ້ວ່າ ການບຸກໂຈມຕີຮ່ວມກັນ ລະຫວ່າງປະເທດເພື່ອນບ້ານ ຊາດ ແລະ ໄນເຈີ ທີ່ແນໃສ່ພວກຫົວຮຸນແຮງ ໂບໂກ ຮາຣຳ ຢູ່ທາງ ຕາເວັນອອກສຽງເໜືອ ຂອງໄນຈີເຣຍນັ້ນ ແມ່ນ ພົນຕີ Chris Olukolade ກ່າວຕໍ່ວີໂອເອວ່າ ກອງທະຫານຈາກປະເທດຊາດ ແລະ ໄນເຈີ ໄດ້ເປີດສາກບຸກໂຈມຕີ ໃນຕອນເຊົ້າວັນອາທິດວານນີ້ ໃນລັດ Borno ຂອງໄນຈີເຣຍ ບ່ອນທີ່ພວກໂບໂກ ຮາຣຳ ໄດ້ຍຶດເອົາເນື້ອທີ່ອັນກ້ວາງຂວາງ ເຖິງແມ່ນວ່າລັດຖະບານປະກາດພາວະສຸກເສີນໃນລັດດັ່ງກ່າວ ເພື່ອຕໍ່ສູ້ກັບພວກຫົວຮຸນແຮງກໍຕາມ ການກົດດັນບັ້ນໃໝ່ໄດ້ເລີ້ມຕົ້ນຂຶ້ນໜຶ່ງມື້ ຫຼັງຈາກທີ່ຜູ້ນຳໂບໂກ ຮາຣຳ ນາຍ Abubakar Shekau ປະກາດມອບຄວາມຈົງຮັກພັກດີຕໍ່ພວກລັດອິສລາມ ຊຶ່ງເປັນອີກກຸ່ມໜຶ່ງທີ່ປະຕິບັດການຕາມ ການຕີຄວາມໝາຍຂອງຄຳພີ ຄໍຣານ ຢ່າງເຂັ້ມງວດທີ່ສຸດ ທ່ານ Olukolade ກ່າວວ່າ ການເຄື່ອນໄຫວດັ່ງກ່າວນັ້ນ ຈະບໍ່ສົ່ງຜົນກະທົບຕໍ່ຄວາມພະຍາ ຍາມຂອງກອງທັບໄນຈີເຣຍ ໃນການຕໍ່ຕ້ານພວກ ໂບໂກ ຮາຣຳ ກອງທັບໄນຈີເຣຍກຳລັງພະຍາຍາມເຂົ້າຕີເອົາ ເນື້ອທີ່ໆພວກໂບໂກ ຮາຣຳ ຄວບຄຸມຢູ່ນັ້ນ ຄືນມາ ເພື່ອອຳນວຍໃຫ້ລັດຖະບານສາມາດ ຈັດການເລືອກຕັ້ງປະທານາທິບໍດີ ແລະ ສະພາແຫ່ງຊາດ ຊຶ່ງໃນຂັ້ນຕົ້ນ ໄດ້ກຳນົດໃຫ້ມີຂຶ້ນເມື່ອເດືອນແລ້ວນີ້ ແຕ່ໄດ້ຖືກເລື່ອນ ອອກໄປ ຈົນຮອດວັນທີ 28 ມີນາ ຈະມາເຖິງນີ້ ພວກໂບໂກ ຮາຣຳ ໄດ້ຖືກຖິ້ມໂທດໃສ່ ວ່າເປັນຜູ້ກໍ່ການສູນເສຍຊີວິດ ຂອງຫຼາຍພັນຄົນ ຢູ່ໄນຈີເຣຍ ນັບຕັ້ງແຕ່ ພວກເຂົາໄດ້ເປີດສາກການກໍ່ກະບົດ ໃນປີ 2009 ເປັນຕົ້ນມາ